नवगिरे ने फिफ्टी लगा वॉरियर्ज को जिताया, 2011 वर्ल्डकप में धोनी को देखकर क्रिकेट शुरू की थी
Kiran Navgire Writes MS Dhoni Name On Bat As Fail To Secure Sponsor नवगिरे ने इस वजह से अपने बल्ले पर भारतीय टीम के पूर्व कप्तान महेंद्र सिंह धोनी का नाम लिख लिया और बल्लेबाजी करने उतरी।
WPL में यूपी वॉरियर्ज की बैटर किरण नवगिरे ने रविवार को गुजरात जॉयंट के खिलाफ फिफ्टी लगाकर टीम की जीत निश्चित की। नवगिरे ने 43 गेंदों में 53 रनों की पारी खेली। जितनी चर्चा नवगिरे की इस पारी की है, उससे ज्यादा चर्चा उनके बैट की हो रही है।
मैच के दौरान ड्रोन कैमरा ने जब नवगिरे के बैट पर फोकस किया तो उस पर लिखा था...MSD और 07 यानी महेंद्र सिंह धोनी।
पहले देखिए वो तस्वीर...
वॉरियर्ज ने 30 लाख में खरीदा, स्पॉन्सर नहीं मिला तो बैट पर MSD लिखा
महाराष्ट्र के सोलापुर में जन्मी किरण नवगिरे विमेंस प्रीमियर लीग में उत्तर प्रदेश वॉरियर्स के लिए खेल रही हैं। नीलामी में फ्रेंचाइजी ने उन्हें बेस प्राइस 30 लाख रुपये में खरीदा था। वे महाराष्ट्र से है लेकिन, डोमेस्टिक क्रिकेट में वे नगालैंड की टीम से खेलती हैं।
रिपोर्ट्स के मुताबिक, नवगिरे को स्पॉन्सर नहीं मिला है। इसी वजह से उनके बैट पर किसी कंपनी का प्रमोशनल टैग नहीं था। नवगिरे ने धोनी का नाम लिखे बल्ले से बैटिंग की। WPL शुरू होने से पहले एक इंटरव्यू में नवगिरे ने कहा था- मैंने धोनी को देखने के बाद ही क्रिकेट खेला शुरू किया।
गांव के लड़कों के साथ क्रिकेट खेलती थीं, सोशल मीडिया पर भी धोनी की फोटो
नवगिरे ने इंटरव्यू में कहा- जब धोनी ने 2011 में भारत को वर्ल्ड कप जिताया, तब से मैंने उन्हें ही फॉलो किया है। मुझे पता नहीं था कि विमेंस क्रिकेट जैसी भी कोई चीज होती है। मैंने तो गांव के लड़कों के साथ कैजुअली क्रिकेट खेला शुरू कर दिया था। इसके बाद मुझे इस स्पोर्ट से प्यार हो गया।
नवगिरे इंस्टाग्राम पर एक्टिव हैं। उन्होंने अपनी प्रोफाइल पिक्चर में एमएस धोनी का फोटो लगा रखा है। नवगिरे के इंस्टाग्राम पर 4500 से भी ज्यादा फॉलोअर्स हैं।
3 विकेट पावर प्ले में गिरे, तब नवगिरे ने यूपी को संभाला
गुजरात जायंट ने 170 रन का टारगेट दिया था। यूपी वॉरियर्ज की टीम ने पावरप्ले में ही 3 विकेट गंवा दिए। किरण नवगिरे ने यहां से पारी संभाली, उन्होंने 53 रन बनाए। नवगिरे के बाद हैरिस (59 रन) और एक्लेस्टन (22 रन) ने आक्रामक बल्लेबाजी से मैच पलटकर अपनी टीम को जीत दिलाई। इस जीत के लिए मजबूत नीव नवगिरे ने अपनी अर्धशतकीय पारी से रखी। (इस खबर को पूरा पढ़ने के लिए क्लिक करें..)
जेवलिन में गोल्ड, 150 प्लस बनाने वाली अकेली भारतीय क्रिकेटर
रिपोर्ट्स के मुताबिक, नवगिरे पर एक क्रिकेट कोच की नजर तब पड़ी, जब वे यूनिवर्सिटी मैच में चौके छक्के लगा रही थीं। ये उनका शौकिया क्रिकेट था, क्योंकि महंगा होने की वजह से वे प्रोफेशनल क्रिकेट खेलना नहीं चाहती थीं। हालांकि, कोच ने उनकी मदद की और वे आगे बढ़ीं।
नवगिरे यूनिवर्सिटी लेवल पर जेवलिन में गोल्ड जीत चुकी हैं। घरेलू टी-20 ट्रॉफी में अरुणाचल प्रदेश के खिलाफ 162 रन की पारी खेल चुकी हैं। किसी भी भारतीय क्रिकेटर का ये सबसे ज्यादा स्कोर है। पिछले साल नवगिरे ने टी-20 चैलेंज ट्रॉफी में वेलोसिटी के लिए बल्लेबाजी की। ट्रेल ब्लेजर्स के खिलाफ 25 गेंदों पर फिफ्टी लगाई थी।
नवगिरे ने भारत के लिए सितम्बर 2022 में डेब्यू किया था। उन्होंने इंग्लैंड के खिलाफ अपना पहला टी-20 इंटरनेशनल मैच खेला था। डेब्यू में वें 7 रन बना कर आउट हो गई थीं।
चौका जड़ ग्रेस हैरिस ने किया पंजाबी डांस, छक्का लगाकर यूपी वॉरियर्ज को जीत दिलाई
डीवाई पाटिल स्टेडियम में गुजरात जॉयंट और यूपी वॉरियर्ज के बीच मुकाबला रोमांचक रहा। यूपी की बल्लेबाज ग्रेस हैरिस आखिरी ओवर की चौथी गेंद पर चौका जड़ने के बाद नाचने लगीं और उसके बाद उन्होंने छक्का मारकर टीम को जीत दिलाई। ग्रेस हैरिस का यह वीडियो काफी वायरल हो रहा है। (इस मैच के मोमेंट्स देखने के लिए क्लिक करें...)